CELEX: 52011PC0634
Language: fi
Date: 2011-10-03
Title: Muutettu ehdotus EUROOPAN PARLAMENTIN JA NEUVOSTON ASETUS neuvoston asetuksen (EY) N:o 1290/2005 ja neuvoston asetuksen (EY) N:o 1234/2007 muuttamisesta unionin vähävaraisimmille henkilöille suunnatun elintarvikkeiden jakelun osalta

|

52011PC0634

	PERUSTELUTEHDOTUKSEEN LIITTYVÄT AIEMMAT VAIHEETPäivä, jona komissio on antanut ehdotuksen: 17. syyskuuta 2008Ehdotus toimitettiin neuvostolle ja Euroopan parlamentille – KOM(2008) 563 lopullinen: 15. lokakuuta 2008 (2008/0183 (CNS))Euroopan parlamentin lausunto – ensimmäinen käsittely: 26. maaliskuuta 2009 annettu lausunto vahvistettiin 5. toukokuuta 2010 annetulla päätöslauselmalla "Lissabonin sopimuksen voimaantulon vaikutukset käynnissä oleviin toimielinten päätöksentekomenettelyihin" (KOM(2009) 0665) - "koonnelma".Euroopan parlamentti hyväksyi 26. maaliskuuta 2009 pidetyssä istunnossaan lainsäädäntöpäätöslauselmansa (Czesław Adam Siekierskin mietintö, joka sisälsi 20 tarkistusta) äänin 425 puolesta, 71 vastaan 62:n pidättyessä äänestämästä.Komissio antoi 17. syyskuuta 2010 muutetun ehdotuksen (KOM(2010) 486 lopullinen). Komissio esittää muutetussa ehdotuksessa kansallisten yhteisrahoitusosuuksien alentamista, EU:n rahoitukselle asetettavaa 500 miljoonan euron vuotuista ylärajaa sekä joitakin Euroopan parlamentin ehdottamiin tarkistuksiin perustuvia teknisiä mukautuksia. Muutettua ehdotusta tarkistettiin myös Lissabonin sopimuksen voimaantulon huomioon ottamiseksi.Euroopan talous- ja sosiaalikomitean lausunto muutetusta ehdotuksesta: CESE 70/2011, annettu 20. tammikuuta 2011 (esittelijä: Eugen Lucan).Alueiden komitean lausunto muutetusta ehdotuksesta: CESE 340/2010, annettu 27. tammikuuta 2011 (esittelijä: Ossi Martikainen).Tämä uusi muutettu ehdotus korvaa muutetun ehdotuksen (KOM(2010) 486 lopullinen).EHDOTUKSEN TAUSTANeuvoston asetuksessa (ETY) N:o 3730/87 vahvistetaan yleiset säännöt, jotka koskevat yhteisön vähävaraisimmille jaettavaksi tarkoitettujen elintarvikkeiden luovuttamista interventiovarastoista tietyille järjestöille. Kyseinen asetus kumottiin myöhemmin ja sisällytettiin maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annettuun asetukseen (yhteistä markkinajärjestelyä koskeva asetus).Tämän ohjelman puitteissa saataville asetetut interventiovarastot ovat yli kahden vuosikymmenen ajan olleet vähävaraisimmille suunnattujen elintarvikkeiden luotettavia toimittajia. Elintarvikkeiden jakelun tarve on lisääntynyt unionin perättäisten laajentumisten myötä, jolloin apua tarvitseva väestönosa on huomattavasti suurentunut. Yli 18 miljoonaa ihmistä hyötyi tästä ohjelmasta vuonna 2010.Yhteisen maatalouspolitiikan (YMP) tavoitteena on perussopimuksen 39 artiklan 1 kohdan mukaan markkinoiden vakauttaminen ja kohtuullisten kuluttajahintojen takaaminen. Myös unionin sosiaalisen yhteenkuuluvuuden lujittaminen on perussopimuksessa (174 artikla) asetettu tavoite. Ohjelman avulla parannetaan unionin vähävaraisimpien henkilöiden puutteellista elintarviketurvaa sekä pienennetään interventiovarastoja ja edistetään siten näiden kaikkien tavoitteiden saavuttamista.YMP:tä on viime vuosina muutettu merkittävästi, ja sen painopiste on siirtynyt ensisijaisesta tuottavuuden lisäämistavoitteesta maatalouden pitkän aikavälin kestävyyden parantamiseen, minkä johdosta maataloustuotteiden interventiovarastot ovat pienentyneet. Elintarvikkeiden jakeluohjelman oikeudellista kehystä on mukautettava tähän muuttuneeseen tilanteeseen.Euroopan unionin vähävaraisimmille suunnatusta elintarvikeapuohjelmasta vastaavien hyväksyttyjen hyväntekeväisyysjärjestöjen varustamista koskevassa, 4. huhtikuuta 2006 tekemässään kannanotossa Euroopan parlamentti ilmaisi huolensa Euroopan unionin vähävaraisimmille suunnatun elintarvikeapuohjelman tulevaisuudesta ja pyysi komissiota ja neuvostoa myöntämään näiden ihmisten ravinnonsaannin tyydyttämisen välttämättömyyden ja tekemään elintarvikeapuohjelmasta pysyvän järjestelmän.Euroopan parlamentti antoi 22. toukokuuta 2008 päätöslauselman elintarvikkeiden hintojen noususta Euroopan unionissa ja kehitysmaissa. Päätöslauselmassa korostetaan, että oikeus saada elintarvikkeita on perusoikeus ja että koko ajan on parannettava kaikkien ihmisten mahdollisuuksia saada riittävästi elintarvikkeita aktiivisen ja terveen elämän turvaamiseksi.Komissio on jo tunnustanut tämän ohjelman tärkeyden 20. toukokuuta 2008 antamassaan tiedonannossa "Nousevien elintarvikehintojen haasteeseen vastaaminen – Suunta EU:n toimille". Parlamentissa 18. kesäkuuta 2008 pitämässään puheessa Euroopan komission puheenjohtaja totesi, että komissio ennakoi kyseisen aloitteen budjettimäärärahojen kasvavan kaksi kolmasosaa.Unionin tuomioistuin kumosi 13. päivänä huhtikuuta 2011 (asia T-576/08) vuoden 2009 jakeluohjelman markkinaostoja koskevat määräykset. Komission on siksi varmistettava vuoden 2012 jakeluohjelman hankinnat kokonaisuudessaan olemassa olevista interventiovarastoista. Vuoden 2012 suunnitelman talousarvio on suuruudeltaan siksi vain 113 miljoonaa euroa eli alle neljännes edellisvuosiin nähden.Komissio antoi 29. kesäkuuta 2011 tiedonannon monivuotisesta rahoituskehyksestä kaudeksi 2014–2020. Siinä ehdotetaan unionin vähävaraisimmille henkilöille suunnatun elintarvikkeiden jakeluohjelman rahoittamista tulevaisuudessa otsakkeesta 1 enintään 2,5 miljardilla eurolla (vuoden 2011 hintatason mukaan).Euroopan parlamentti kehotti 7. heinäkuuta 2011 antamassaan päätöslauselmassa komissiota ja neuvostoa kehittämään monivuotisen rahoituskehyksen jäljellä olevaa kautta varten väliaikaisen ratkaisun, jotta estetään määrärahojen vähentämisestä 500 miljoonasta eurosta 133 miljoonaan euroon johtuva elintarvikeavun välitön ja jyrkkä lasku ja varmistetaan näin, että elintarvikeavusta riippuvaiset henkilöt eivät kärsi ruokaköyhyydestä. Lukuisat Euroopan kansalaisyhteiskunnan edustajat, paikallisviranomaisista kansalais- ja hyväntekeväisyysjärjestöihin, ovat ilmaisseet huolensa ohjelman tulevaisuudesta ja yksimielisesti vedonneet unionin eri toimielimiin, jotta nämä löytäisivät ratkaisun ohjelman jatkuvuuden takaamiseksi.ALKUPERÄISEN EHDOTUKSEN PÄÄKOHDATKomissio ehdotti vuonna 2008 elintarvikkeiden jakeluohjelman tarkistamista (KOM(2008) 563 lopullinen) seuraavien seikkojen pohjalta:Kaksi hankintalähdettä. Elintarvikkeita hankittaisiin joko interventiovarastoista tai markkinoilta. Viimeksi mainitun lähteen käyttöä ei enää rajoitettaisi vain tilanteisiin, joissa interventiovarastot ovat tilapäisesti tyhjentyneet. Etusija annettaisiin kuitenkin soveltuvien interventiovarastojen käytölle, sikäli kun niitä on käytettävissä.- Jaettavien elintarvikkeiden aiempaa laajempi valikoima ja selkeämmät painopisteet. Ohjelmassa tarjottavien elintarvikkeiden ravintotasapainon parantamiseksi jaettavien elintarvikkeiden valikoima ei rajoittuisi enää pelkästään intervention alaisiin tuotteisiin. Jäsenvaltion viranomaiset valitsisivat elintarvikkeet noudattaen kansallisia elintarvikkeiden jakeluohjelmia, joissa esitetään tavoitteet ja painopisteet vähävaraisimmille suunnattavan elintarvikkeiden jakelun alalla ja joissa otetaan huomioon ravitsemukselliset näkökohdat.- Pitkän aikavälin näkökulma. Elintarvikkeiden jakelutoimet edellyttävät pitkän aikavälin suunnittelua ja huolellista valmistelua kansallisten viranomaisten ja hyväntekeväisyysjärjestöjen taholta. Jotta unionin elintarvikkeiden jakeluohjelmaa voitaisiin tehostaa, se olisi vahvistettava kolmeksi vuodeksi. Toisena ja kolmantena vuonna myönnettävän tuen määrät olisivat vain ohjeellisia, ja ne olisi myöhemmin vahvistettava. Unionin rahoitusosuudelle ehdotetaan myös enimmäismäärää.- Yhteisrahoitus. Yhteisrahoituksen käyttöönotto tukisi ohjelman koheesioulottuvuutta, varmistaisi asianmukaisen suunnittelun ja parantaisi synergiaa. Saataville asetetun unionin rahoituksen joustavan käyttöönoton ja jatkuvasti korkean käyttöasteen mahdollistamiseksi unionin rahoitusosuus olisi kauden 2010/2012 suunnitelmassa 75 % ja koheesiojäsenvaltioissa 85 %. Kauden 2013/2015 suunnitelmasta alkaen unionin rahoitusosuudet olisivat vastaavasti 50 % ja 75 %.- Seurannan ja raportoinnin tehostaminen. Raportointivelvollisuuksia lisättäisiin eri tasoilla, ja niihin sisällytettäisiin komission Euroopan parlamentille ja neuvostolle laatima kertomus.Vuoden 2008 ehdotukseen liittyi komission yksiköiden valmisteluasiakirjan muodossa laadittu vaikutusarviointi (SEC(2008) 2436/2).KOMISSION LAUSUNTO EUROOPAN PARLAMENTIN TARKISTUKSISTA; UUDEN MUUTETUN EHDOTUKSEN PÄÄKOHDATEuroopan parlamentti on voimakkaasti puoltanut tämän ohjelman rahoittamista kokonaisuudessaan unionin talousarviosta (tarkistukset 5, 10, 16, 17, 18, 19). Euroopan talous- ja sosiaalikomitean lausunto on samansuuntainen.Ohjelmaan osallistuvien jäsenvaltioiden kansalliset viranomaiset ja lukuisat kansalaisyhteiskunnan edustajat ovat hiljattain ilmaisseet toiveensa siitä, että ohjelma rahoitettaisiin jatkossakin kokonaisuudessaan unionin talousarviosta. Ne perustelevat kantaansa sillä, että nykyisessä finanssikriisitilanteessa tietyt ohjelmaan osallistuvat jäsenvaltiot eivät pysty takaamaan osuuttaan kansallisesta rahoituksesta, minkä seurauksena jakeluohjelman toteuttaminen saattaisi keskeytyä juuri siellä missä sitä eniten tarvitaan.Komissio on hyvin tietoinen elintarvikeapua tarvitsevien Euroopan kansalaisten määrän noususta.Tätä taustaa vasten komissio päätti korvata muutetun ehdotuksen (KOM(2010)486 lopullinen) tällä uudella muutetulla ehdotuksella.Ottaen huomioon, että jakeluohjelmalla paitsi edistetään yhteisen maatalouspolitiikan tavoitteiden saavuttamista että myös lisätään unionin sosiaalista koheesiota, komissio katsoi aiheelliseksi sisällyttää ehdotukseen kaksi oikeusperustaa (42 ja 43 artiklan 2 kohta yhdessä 175 artiklan 3 kohdan kanssa).Uudessa muutetussa ehdotuksessa EU:n rahoitusosuus on edelleen 100 %, mutta ohjelman talousarvion vakauden varmistamiseksi unionin rahoituksen vuotuiselle enimmäismäärälle asetettu 500 miljoonaa euron yläraja säilytetään.Komission hyväksymät tarkistukset 8, 11, 13 ja 14 liittyvät tämän muutetun ehdotuksen muihin merkittäviin muutoksiin, vaikka komission lopulta hyväksymä sanamuoto voikin poiketa Euroopan parlamentin ehdottamasta. Tarkistuksessa 8 otetaan käyttöön elintarvikkeiden unionin alkuperää koskeva käsite, joka määritellään tässä muutetussa ehdotuksessa painopisteeksi, josta jäsenvaltiot voivat päättää valitessaan jaettavien elintarvikkeiden lajeja. Tarkistus 11 koskee jakelupisteiden velvollisuutta osoittaa selvästi unionin osallistuminen suunnitelmaan. Komissio on sisällyttänyt sen tähän muutettuun ehdotukseen ja vahvistaa myöhemmin siihen liittyviä yksityiskohtaisia sääntöjä. Tarkistuksessa 13 todetaan, että elintarvikkeet olisi hankittava kilpailumenettelyjen perusteella, ja tämä vaatimus esitetään selvästi tässä ehdotuksessa. Tarkistuksessa 14 vaaditaan hyväntekeväisyysjärjestöille aiheutuneiden varastointikustannusten korvaamista, ja myös tämä vaatimus on nyt sisällytetty ehdotukseen.Komissio esittää lähiaikoina uutta monivuotista rahoituskehystä koskevia lainsäädäntöehdotuksia, ja vähävaraisille tarkoitettu elintarvikkeiden jakelu rahoitetaan uuden rahoituskehyksen otsakkeesta 1. Aiemmassa ehdotuksessa esitetyt kolmivuotiset suunnitelmat eivät ole tämän uuden rahoituskehyksen mukaisia, minkä vuoksi muutetussa ehdotuksessa säilytetään nykyinen vuosittaisten suunnitelmien järjestelmä.Muut alkuperäiseen ehdotukseen sisältyvät näkökohdat (kaksi hankintalähdettä, jaettavien elintarvikkeiden aiempaa laajempi valikoima, ravitsemuksellisten ominaisuuksien parempi huomioon ottaminen, selkeämmät painopisteet sekä tiiviimpi seuranta ja raportointi) on säilytetty uudessa muutetussa ehdotuksessa.MUKAUTUMINEN EUROOPAN UNIONIN TOIMINNASTA TEHTYYN SOPIMUKSEEN (SEUT)Euroopan unionin toiminnasta tehdyssä sopimuksessa (SEUT-sopimuksessa) erotetaan selkeästi toisistaan komissiolle siirretty valta antaa 290 artiklassa määrättyjä muita kuin lainsäätämisjärjestyksessä hyväksyttäviä säädöksiä (delegoidut säädökset), joilla täydennetään tai muutetaan lainsäätämisjärjestyksessä hyväksytyn säädöksen tiettyjä, muita kuin sen keskeisiä osia, ja komissiolle myönnetty valta antaa 291 artiklan mukaisia täytäntöönpanosäädöksiä. Jäsenvaltiot ovat siis vastuussa Euroopan unionin oikeudellisesti sitovien säädösten täytäntöönpanosta, mutta jos oikeudellisen säädöksen soveltaminen vaatii yhdenmukaisen täytäntöönpanon edellytyksiä, komission tehtävänä on vahvistaa ne täytäntöönpanosäädöksin.Vähävaraisimmille henkilöille suunnatun elintarvikkeiden jakeluohjelman mukauttaminen uusiin perussopimuksen sääntöihin perustuu luokitteluun, jossa komission hyväksymät, toimenpiteen sujuvan toteuttamisen varmistamiseen tarkoitetut täytäntöönpanosäännöt luokitellaan nyt täytäntöönpanosäädöksiksi tai delegoiduiksi säädöksiksi.Tämä muutettu ehdotus sisältää kaikki lainsäätäjän määrittelemät ohjelman olennaiset osat, yleiset periaatteet ja ohjelmasuunnittelusäännöt.Euroopan unionin toiminnasta tehdyn sopimuksen 290 artiklan mukaisesti lainsäätäjä antaa komission tehtäväksi täydentää tai muuttaa ohjelman tiettyjä, muita kuin keskeisiä osia, jotka ovat kuitenkin välttämättömiä ohjelman moitteettoman toiminnan kannalta. Tässä muutetussa ehdotuksessa säädetään, että komissio vahvistaa delegoitujen säädösten avulla tavan, jolla lasketaan resurssien yleinen kohdentaminen, interventiovarastojen ja rahoitusvarojen jakautuminen mukaan lukien, interventiovarastoista poistettujen tuotteiden kirjanpitoarvon määrittelyn sekä menettelyn resurssien uudelleenjakamiseksi suunnitelmaan mahdollisesti tehtyjen tarkistusten seurauksena. Komission olisi annettava säännöksiä, joissa vaaditaan tarjouskilpailumenettelyn käyttöä kaikissa suunnitelmien toteuttamiseen liittyvissä toimissa, säännöksiä, jotka koskevat hakijoiden asettamia vakuuksia sekä sääntöjä seuraamuksista ja vähennyksistä, joita jäsenvaltioiden on sovellettava määräaikojen noudattamatta jättämisen ja muiden puutteiden tapauksessa.Jäsenvaltiot ovat Euroopan unionin toiminnasta tehdyn sopimuksen 291 artiklan mukaisesti vastuussa lainsäätäjän antamien oikeudellisesti sitovien unionin säädösten täytäntöönpanosta. Vääristymisen tai syrjinnän riskin välttämiseksi vaikuttaa kuitenkin tarpeelliselta varmistaa ohjelman yhdenmukainen täytäntöönpano kaikissa siihen osallistuvissa jäsenvaltioissa. Sen vuoksi tässä muutetussa ehdotuksessa esitetään, että lainsäätäjä siirtää komissiolle täytäntöönpanovallan antaa yksityiskohtaisia sääntöjä ja menettelyjä, hyväksyä ja tarvittaessa tarkistaa suunnitelmia, määritellä kolmivuotisiin suunnitelmiin sisällytettävät lisäosat, varastoista poistamisiin sovellettavat menettelyt ja määräajat, vuotuisten täytäntöönpanokertomusten ja kansallisten elintarvikkeiden jakeluohjelmien muodon, kustannusten korvaamista koskevat säännöt, mukaan lukien määräajat ja määrärahojen enimmäismäärät, tarjouskilpailussa noudatettavat edellytykset ja elintarvikkeisiin ja niiden luovuttamiseen sovellettavat edellytykset, valvontaohjelmien vähimmäisvaatimukset, maksumenettelyjä koskevat yhdenmukaiset edellytykset, mukaan lukien kansallisten interventioelinten hoitamat tehtävät, sekä yksityiskohtaiset säännöt, joiden mukaan unionin osallistuminen ohjelmaan on osoitettava sekä tuotepakkauksissa että jakelupisteissä.TALOUSARVIOVAIKUTUKSETEhdotettujen sääntöjen tavoitteena on panna täytäntöön unionin vähävaraisimmille henkilöille suunnatun elintarvikkeiden jakeluohjelman uudet säännökset. Unioni rahoittaa uuden ohjelman kokonaisuudessaan.Muutetun ehdotuksen mukaan EU:n ohjelmaan myöntämän rahoituksen vuotuinen enimmäismäärä on edelleen 500 miljoonaa euroa.MUUTETTU EHDOTUSJäljempänä esitetään komission uusi muutettu ehdotus, jossa otetaan huomioon Euroopan unionin toiminnasta tehdyn sopimuksen 293 artiklan 2 kohta.2008/0183 (COD)Muutettu ehdotusEUROOPAN PARLAMENTIN JA NEUVOSTON ASETUSneuvoston asetuksen (EY) N:o 1290/2005 ja neuvoston asetuksen (EY) N:o 1234/2007 muuttamisesta unionin vähävaraisimmille henkilöille suunnatun elintarvikkeiden jakelun osaltaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 42 artiklan ensimmäisen kohdan, 43 artiklan 2 kohdan sekä 175 artiklan 3 kohdan,ottavat huomioon Euroopan komission ehdotuksen[1],sen jälkeen kun ehdotus on toimitettu kansallisille parlamenteille,ottavat huomioon Euroopan talous- ja sosiaalikomitean lausunnon[2],ottavat huomioon alueiden komitean lausunnon[3],noudattavat tavallista lainsäätämisjärjestystä,sekä katsovat seuraavaa:1.  Yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annettu neuvoston asetus (ETY) N:o 3730/87[4], joka on sittemmin kumottu ja sisällytetty maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annettuun neuvoston asetukseen (EY) N:o 1234/2007[5], on yli kahden vuosikymmenen ajan tarjonnut luotettavan perustan elintarvikkeiden jakamiseksi unionin vähävaraisimmille henkilöille ja vaikuttanut myönteisesti EU:n sosiaaliseen yhteenkuuluvuuteen vähentämällä taloudellisia ja sosiaalisia eroja.2.  Yhteisen maatalouspolitiikan (YMP) tavoitteena on perussopimuksen 39 artiklan 1 kohdan mukaan markkinoiden vakauttaminen ja kohtuullisten kuluttajahintojen takaaminen. Elintarvikkeiden jakeluohjelma on vuosien mittaan tukenut menestyksekkäästi näiden molempien tavoitteiden saavuttamista. Jakeluohjelma on osoittautunut olennaisen tärkeäksi välineeksi, sillä sen avulla on voitu parantaa unionin vähävaraisimpien henkilöiden puutteellista elintarviketurvaa ja elintarvikkeiden laajamittaista saatavuutta unionissa sekä pienentää interventiovarastoja. Vähävaraisimmille henkilöille suunnatun EU:n elintarvikeapuohjelman olisi jatkossakin varmistettava YMP:n tavoitteiden täyttyminen. Sillä olisi myös pyrittävä lujittamaan unionin sosiaalista yhteenkuuluvuutta.3.  Euroopan unionin vähävaraisimmille suunnatusta elintarvikeapuohjelmasta vastaavien hyväksyttyjen hyväntekeväisyysjärjestöjen varustamista koskevassa, 4 päivänä huhtikuuta 2006 tekemässään kannanotossa[6] Euroopan parlamentti katsoi, että Euroopan unionin vähävaraisimmille suunnattu elintarvikeapuohjelma oli osoittanut toimivuutensa, ja siitä oli tullut elintärkeä miljoonille henkilöille. Parlamentti ilmaisi myös olevansa huolissaan Euroopan unionin vähävaraisimmille suunnatun elintarvikeapuohjelman tulevaisuudesta ja pyysi komissiota ja neuvostoa muun muassa myöntämään näiden ihmisten ravinnonsaannin tyydyttämisen välttämättömyyden ja tekemään Euroopan unionin elintarvikeapuohjelmasta pysyvän järjestelmän. Lisäksi Euroopan parlamentti kehotti 7 päivänä heinäkuuta 2011 antamassa päätöslauselmassaan komissiota ja neuvostoa kehittämään monivuotisen rahoituskehyksen jäljellä olevaa kautta varten väliaikaisen ratkaisun, jotta estetään määrärahojen vähentämisestä 500 miljoonasta eurosta 113 miljoonaan euroon johtuva elintarvikeavun välitön ja jyrkkä lasku ja varmistetaan näin, että elintarvikeavusta riippuvaiset henkilöt eivät kärsi ruokaköyhyydestä.4.  Unionin perättäiset laajentumiset ovat lisänneet elintarvikeapuohjelmien potentiaalisten edunsaajien lukumäärää. Samanaikaisesti elintarvikkeiden hintojen nousu on heikentänyt vähävaraisimpien henkilöiden elintarviketurvaa ja lisännyt elintarvikeavun kustannuksia. Tämän johdosta kyseisen, alun perin asetuksella (ETY) N:o 3730/87 käyttöönotetun ja nykyisellään asetuksen (EY) N:o 1234/2007 27 artiklaan perustuvan ohjelman merkitys on vuosien kuluessa kasvanut. Sen vuoksi on ehdottoman tärkeää jatkaa ohjelman soveltamista unionin tasolla ja mukauttaa sitä vastaamaan markkinoiden kehitystä.5.  Nykyinen elintarvikkeiden jakeluohjelma perustuu tuotteiden jakamiselle unionin interventiovarastoista, ja sitä täydennetään tilapäisesti markkinoilta tehtävillä hankinnoilla. YMP:n perättäiset uudistukset ja tuottajahintojen suotuisa kehitys ovat kuitenkin saaneet aikaan interventiovarastojen ja käytettävissä olevan tuotevalikoiman asteittaisen pienentymisen. Sen vuoksi olisi säädettävä, että myös markkinoilta tehtävät hankinnat ovat ohjelman pysyvä hankintalähde interventiovarastojen täydentämiseksi silloin, kun soveltuvia varantoja ei ole käytettävissä.6.  Elintarvikkeiden hankkiminen markkinoilta ohjelmaa varten silloin, kun elintarvikkeiden jakeluun soveltuvia interventiovarastoja ei ole käytettävissä, on tarpeellinen erityistoimi unionin sosiaalisen yhteenkuuluvuuden lujittamista koskevan tavoitteen saavuttamiseksi.7.  Unionin ohjelma ei voi olla ainoa ratkaisu unionin elintarvikeapua koskeviin kasvaviin tarpeisiin. Viranomaisten täytäntöönpanemat kansalliset politiikat ja kansalaisyhteiskunnan aktivoituminen, paikalliset aloitteet mukaan luettuina, ovat yhtä lailla tarpeen elintarviketurvan takaamiseksi vähävaraisimmille. Unionin ohjelma, jossa koheesio on tärkeässä osassa, voisi kuitenkin erityisesti vähemmän kehittyneillä alueilla toimia mallina vähävaraisimmille suunnattujen elintarvikkeiden jakamiselle, auttaa luomaan synergioita ja edistää julkisia ja yksityisiä aloitteita, joiden tavoitteena on parantaa apua tarvitsevien ihmisten elintarviketurvaa. Se voi lisäksi edistää käytettävissä olevien huvenneiden interventiovarastojen parasta mahdollista käyttöä, ottaen huomioon niiden maantieteellinen hajanaisuus eri jäsenvaltioissa. Unionin ohjelma ei sen vuoksi saisi rajoittaa asiaan liittyvien kansallisten politiikkojen soveltamista.8.  Moitteettoman varainhoidon varmistamiseksi olisi säädettävä unionin tuelle vahvistetusta enimmäismäärästä. Vähävaraisille henkilöille tarkoitettu elintarvikeapuohjelma olisi lisättävä yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005[7] 3 artiklan 1 kohdassa vahvistettuun luetteloon toimenpiteistä, joille voidaan myöntää Euroopan maatalouden tukirahaston (maataloustukirahaston) rahoitusta.9.  Kokemusten mukaan elintarvikkeiden jakeluohjelman hallintoon on tarpeen tehdä joitain parannuksia. Sen vuoksi komission olisi laadittava ohjelman täytäntöönpanemiseksi vuosittaisia suunnitelmia, jotka perustuvat jäsenvaltioiden komissiolle osoittamiin pyyntöihin ja muihin tarpeellisiksi katsottuihin tietoihin. Jäsenvaltioiden tekemien elintarvikepyyntöjen olisi nojauduttava kansallisiin elintarvikkeiden jakeluohjelmiin, joissa esitetään vähävaraisimmille henkilöille suunnattavaan elintarvikkeiden jakeluun liittyvät jäsenvaltioiden tavoitteet ja painopisteet, ravitsemukselliset näkökohdat mukaan luettuina. Tässä yhteydessä olisi aiheellista säätää, että jäsenvaltiot voivat päättää antaa etusijan unionista peräisin oleville tuotteille. Suunnitelman täytäntöönpanosta aiheutuvien kustannusten riittävän kattamisen varmistamiseksi olisi lisäksi säädettävä, että jäsenvaltiot voivat päättää korvata suunnitelman mukaisesti saataville asetetuilla varoilla tietyt nimetyille järjestöille aiheutuneet hallinto-, kuljetus- ja varastointikustannukset.10.  Jäsenvaltioiden olisi tehtävä riittäviä hallinnollisia ja fyysisiä tarkastuksia ja määrättävä sääntöjenvastaisuuksien yhteydessä seuraamuksia varmistaakseen, että vuosittainen suunnitelma pannaan täytäntöön sovellettavien sääntöjen mukaisesti.11.  Asetuksen (EY) N:o 1234/2007 27 artiklassa komissiolle annetaan valtuudet panna täytäntöön joitakin mainitun artiklan säännöksiä.12.  Lissabonin sopimuksen voimaantulon myötä komission valtuudet, jotka sille on annettu asetuksen (EY) N:o 1234/2007 27 artiklassa säädetyn ohjelman toteuttamiseksi, on tarpeen mukauttaa vastaamaan Euroopan unionin toiminnasta tehdyn sopimuksen ("perussopimus") 290 ja 291 artiklaa.13.  Komissiolle olisi siirrettävä valta hyväksyä säädösvallan siirron nojalla annettavia delegoituja säädöksiä perussopimuksen 290 artiklan mukaisesti eräiden, muiden kuin asetuksen (EY) N:o 1234/2007 27 artiklan keskeisten osien täydentämiseksi tai muuttamiseksi. Olisi syytä määritellä osat, joiden suhteen kyseistä toimivaltaa voidaan harjoittaa, samoin kuin edellytykset, joita kyseiseen säädösvallan siirtoon on sovellettava.14.  Jotta voidaan varmistaa asetuksen (EY) N:o 1234/2007 27 artiklan yhdenmukainen soveltaminen kaikissa jäsenvaltioissa, komissiolla olisi oltava valtuudet antaa täytäntöönpanosäädöksiä perussopimuksen 291 artiklan mukaisesti. Komission olisi hyväksyttävä tällaisen yhdenmukaisen soveltamisen edellyttämät toimenpiteet täytäntöönpanosäädöksillä Euroopan parlamentin ja neuvoston (…) antaman asetuksen (EU) N:o XX/XXXX säännösten mukaisesti.15.  Varmistaakseen vuosittaisen suunnitelmien tehokkaan ja avoimen hyväksynnän komission olisi vahvistettava täytäntöönpanosäädöksillä menettelyt kyseisten suunnitelmien hyväksymiseksi ja tarkistamiseksi. Samasta syystä myös vuosittaisten suunnitelmien hyväksyntä ja tarvittaessa tarkistaminen olisi toteuttava täytäntöönpanosäädöksin.16.  Varmistaakseen, että jäsenvaltioille tarjotaan johdonmukaiset ja tehokkaat puitteet ohjelmaan osallistumiseksi ja sen täytäntöönpanemiseksi, komission olisi annettava täytäntöönpanosäädökset, joissa määritellään vuosittaiseen suunnitelmaan sisällytettävät lisäosat, tuotteiden luovuttamista koskevat säännöt sekä interventiotuotteiden varastosta poistamiseen liittyvät menettelyt ja määräajat, jäsenvaltioiden väliset siirrot mukaan luettuina.17.  Varmistaakseen ohjelmaan osallistuvien jäsenvaltioiden toimittamien tietojen vertailtavuuden komission olisi vahvistettava täytäntöönpanosäädöksillä säännöt, jotka koskevat kansallisten elintarvikkeiden jakeluohjelmien ja vuotuisten täytäntöönpanokertomusten muotoa.18.  Jäsenvaltioilla olisi oltava mahdollisuus pitää tiettyjä hyväntekeväisyysjärjestöjen menoja ohjelman mukaisesti tukikelpoisina. Varmistaakseen, että tätä mahdollisuutta sovelletaan yhdenmukaisesti kaikissa jäsenvaltioissa, komission olisi annettava täytäntöönpanosäädökset, joissa määritellään yhteiset yksityiskohtaiset säännöt kyseisten kustannusten korvaamiseksi, määräajat ja rahoitusta koskevat enimmäismäärät mukaan luettuina.19.  Varmistaakseen, että tarjouspyynnöt esitetään yhdenmukaisia sääntöjä noudattaen kaikissa jäsenvaltioissa, komission olisi annettava täytäntöönpanosäädökset, joissa vahvistetaan tarjouskilpailussa noudatettavat edellytykset sekä elintarvikkeisiin ja niiden luovuttamiseen sovellettavat edellytykset.20.  Varmistaakseen valvontajärjestelmän eri osien yhdenmukaistetun suoritustason komission olisi hyväksyttävä täytäntöönpanosäännöt, joissa vahvistetaan tarkastuksia koskevat jäsenvaltioiden velvollisuudet.21.  Varmistaakseen, että jäsenvaltioiden viranomaiset panevat suunnitelman täytäntöön yhdenmukaisella tavalla, ja helpottaakseen viranomaisten välistä yhteistyötä komission olisi hyväksyttävä täytäntöönpanosäännöt, joissa vahvistetaan maksuja koskevat menettelyt ja määräajat, niiden noudattamatta jättämisen vuoksi tehtävät vähennykset mukaan luettuina, sekä kirjanpitosäännökset ja kansallisten interventioelinten hoitamat tehtävät, myös jäsenvaltioiden välisten siirtojen tapauksessa.22.  Sen vuoksi asetuksia (EY) N:o 1290/2005 ja (EY) N:o 1234/2007 olisi muutettava,OVAT HYVÄKSYNEET TÄMÄN ASETUKSEN:1 artiklaLisätään asetuksen (EY) N:o 1290/2005 3 artiklan 1 kohtaan g alakohta seuraavasti:”g) asetuksen (EY) N:o 1234/2007 27 artiklassa säädetty unionin vähävaraisimmille henkilöille suunnattu elintarvikkeiden jakeluohjelma.”2 artiklaMuutetaan asetus (EY) N:o 1234/2007 seuraavasti:23.  Lisätään uusi 4 a artikla seuraavasti:” 4 a artikla[Delegoitujen säädösten ja täytäntöönpanosäädösten antaminen]Kun komissiolle on siirretty toimivaltaa delegoitujen säädösten antamiseksi, se toimii 196 a artiklassa tarkoitettua menettelyä noudattaen.Kun komissiolle on siirretty toimivaltaa täytäntöönpanosäädösten antamiseksi, se toimii 196 b artiklassa tarkoitettua menettelyä noudattaen.”24.  Muutetaan II osan I osaston I luvun II jaksossa oleva IV alajakso seuraavasti:25.  Korvataan 27 artikla seuraavasti:"27 artikla Unionin vähävaraisimmille henkilöille suunnattu elintarvikkeiden jakeluohjelma1. Otetaan käyttöön ohjelma, jonka turvin unionin vähävaraisimmille henkilöille voidaan jakaa elintarvikkeita jäsenvaltioiden nimeämien järjestöjen välityksellä. Tätä tarkoitusta varten on asetettava saataville interventiovarastoissa olevia tuotteita, tai jos elintarvikkeiden jakeluun soveltuvia interventiovarastoja ei ole käytettävissä, elintarvikkeita on ostettava markkinoilta.Ensimmäisessä alakohdassa säädettyä ohjelmaa varten ’vähävaraisimmilla henkilöillä’ tarkoitetaan fyysisiä henkilöitä, jotka ovat yksittäisiä henkilöitä tai tällaisten henkilöiden muodostamia perheitä tai ryhmiä, joiden sosiaalisen ja taloudellisen riippuvuuden tilanne todetaan tai tunnustetaan kansallisten toimivaltaisten viranomaisten vahvistamien tukikelpoisuuskriteerien perusteella tai niiden kriteerien mukaan, joita nimetyt järjestöt soveltavat ja jotka ovat kyseisten toimivaltaisten viranomaisten hyväksymiä.2. Jäsenvaltioiden, jotka haluavat osallistua 1 kohdassa säädettyyn ohjelmaan, on toimitettava komissiolle elintarvikkeiden jakeluohjelmat, jotka sisältävät seuraavat tiedot:26.  yksityiskohtaiset tiedot ohjelman pääpiirteistä ja tavoitteista;27.  nimetyt järjestöt;28.  pyynnöt kunkin vuoden aikana jaettavien elintarvikkeiden määristä ja muut tarpeelliset tiedot.Jäsenvaltioiden on valittava elintarvikkeet objektiivisin perustein ottaen huomioon ravintoarvot ja jaettavaksi soveltuvuuden. Tätä tarkoitusta varten jäsenvaltiot voivat asettaa etusijalle unionista peräisin olevat elintarvikkeet.3. Komissio hyväksyy vuosittaiset suunnitelmat jäsenvaltioiden 2 kohdan ensimmäisen alakohdan mukaisesti tiedoksi antamien pyyntöjen sekä muiden tarpeellisiksi katsottujen tietojen perusteella.Kussakin vuosittaisessa suunnitelmassa on vahvistettava unionin vuotuiset jäsenvaltiokohtaiset määrärahat.Jos vuosittaisen suunnitelman sisältämiä tuotteita ei ole sen jäsenvaltion interventiovarastoissa, jossa tällaisia tuotteita tarvitaan, suunnitelmassa on määrättävä niiden siirtämisestä jäsenvaltioista, joiden interventiovarastoissa niitä on.Vuosittaista suunnitelmaa voidaan tarkistaa sen täytäntöönpanoon vaikuttavan kehityksen perusteella.4. Edellä 1 kohdassa tarkoitetut jäsenvaltioiden nimeämät järjestöt eivät voi olla kaupallisia yrityksiä.Elintarvikkeet on luovutettava kyseisille järjestöille maksutta.Vähävaraisimmille henkilöille suunnattu elintarvikkeiden jakelu on hoidettava29.  ilmaiseksi; tai30.  hintaan, joka ei missään tapauksessa ole nimetyille järjestöille toimen toteuttamisesta aiheutuneiden kustannusten oikeuttamaa tasoa korkeampi, lukuun ottamatta kustannuksia, jotka voidaan kattaa 7 kohdan toisen alakohdan a ja b alakohdan nojalla.5. Ohjelmaan osallistuvien jäsenvaltioiden on31.  toimitettava komissiolle vuosikertomus ohjelman täytäntöönpanosta;32.  tiedotettava komissiolle riittävän ajoissa kehityksestä, joka vaikuttaa elintarvikkeiden jakeluohjelmien täytäntöönpanoon.6. Unioni rahoittaa ohjelman mukaiset tukikelpoiset kustannukset. Rahoituksen määrä on enintään 500 miljoonaa euroa varainhoitovuotta kohti.7. Ohjelman mukaisia tukikelpoisia kustannuksia ovat33.  interventiovarastoista poistettujen tuotteiden kustannukset;34.  markkinoilta hankittujen elintarvikkeiden kustannukset; ja35.  kustannukset, jotka aiheutuvat tuotteiden kuljettamisesta jäsenvaltioiden interventiovarastojen välillä tarvittaessa.Toimivaltaiset kansalliset viranomaiset voivat pitää seuraavia kustannuksia tukikelpoisina niiden rahoitusvarojen rajoissa, jotka ovat käytettävissä kussakin jäsenvaltiossa vuosittaisen suunnitelman täytäntöönpanoa varten:36.  kustannukset, jotka aiheutuvat elintarvikkeiden kuljettamisesta nimettyjen järjestöjen varastoihin;37.  seuraavat nimetyille järjestöille aiheutuvat kustannukset, siltä osin kuin ne liittyvät suoraan suunnitelman täytäntöönpanoon:i) hallinnolliset kustannukset;ii) nimettyjen järjestöjen varastojen ja lopullisten jakelupisteiden väliset kuljetuskustannukset; jaiii) varastointikustannukset.8. Jäsenvaltioiden on tehtävä hallinnollisia ja fyysisiä tarkastuksia varmistaakseen, että suunnitelma on pantu täytäntöön sovellettavia sääntöjä noudattaen, ja vahvistettava sääntöjenvastaisuustapauksissa sovellettavat seuraamukset.9. Maininta ”Euroopan unionin tuki” ja Euroopan unionin tähtikuvio on merkittävä selkeästi näkyvällä tavalla suunnitelmien nojalla jaettavien elintarvikkeiden pakkauksiin sekä jakelupisteisiin.10. Unionin ohjelma ei estä soveltamasta unionin lainsäädännön mukaisia kansallisia ohjelmia, joissa jaetaan elintarvikkeita vähävaraisimmille henkilöille.* EUVL L 243, 6.9.2006, s. 47.”38.  Lisätään 27 a ja 27 b artikla seuraavasti:” 27a artikla Elintarvikkeiden jakeluohjelman muut kuin keskeiset osat1. Varmistaakseen 27 artiklassa säädettyyn ohjelmaan osoitettujen määrärahojen tehokkaan käytön komissio määrittelee delegoiduilla säädöksillä tavan, jolla lasketaan resurssien yleinen kohdentaminen, mukaan luettuina interventiotuotteiden sekä elintarvikkeiden markkinoilta hankkimiseen käytettävien rahoitusvarojen jakautuminen jäsenvaltioiden kesken. Se määrittelee myös interventiovarastoista poistettujen tuotteiden kirjanpitoarvon sekä menettelyn resurssien uudelleenjakamiseksi jäsenvaltioiden kesken vuosittaiseen suunnitelmaan mahdollisesti tehtyjen tarkistusten seurauksena.2. Varmistaakseen 27 artiklassa säädettyyn ohjelmaan osoitettujen määrärahojen tehokkaan käytön ja turvatakseen toimijoiden oikeudet ja velvollisuudet komissio antaa delegoitujen säädösten avulla säännökset, joissa vaaditaan tarjouskilpailumenettelyn käyttöä kaikissa elintarvikkeiden jakeluohjelmien toteuttamiseen liittyvissä toimissa, säännöksiä, jotka koskevat tarjouskilpailuun osallistujien asettamia vakuuksia sekä säännöksiä seuraamuksista, vähennyksistä ja poissulkemisista, joita jäsenvaltioiden on sovellettava erityisesti tuotteiden interventiovarastoista poistamista koskevien määräaikojen noudattamatta jättämisten ja vuosittaisen suunnitelman toteuttamiseen liittyvien vakavien puutteiden tai sääntöjenvastaisuuksien suhteen.27 b artikla Elintarvikkeiden jakeluohjelman yhdenmukainen täytäntöönpano1. Komissio antaa täytäntöönpanosäädösten avulla säännökset 27 artiklassa tarkoitettujen vuosittaisen suunnitelman ja kansallisten elintarvikkeiden jakeluohjelmien yhdenmukaisesta täytäntöönpanosta. Mainittujen säädösten on koskettava seuraavia seikkoja:a) yksityiskohtaiset säännöt ja menettelyt vuosittaisen suunnitelmien hyväksymiseksi ja tarkistamiseksi, sovellettavat määräajat mukaan luettuina;b) vuosittaisten suunnitelmien hyväksyminen ja niihin tehtävät tarkistukset;c) säännökset lisäosista, jotka vuosittaisissa suunnitelmissa on oltava, säännöt elintarvikkeiden luovuttamiseksi sekä menettelyt ja määräajat, joita sovelletaan interventiotuotteiden varastoista poistamisiin ja siirtoihin jäsenvaltioiden välillä;d) säännökset täytäntöönpanoa koskevien vuosikertomusten sekä kansallisten elintarvikkeiden jakeluohjelmien muodosta;e) yksityiskohtaiset säännöt, joita sovelletaan 27 artiklan 7 kohdan toisessa alakohdassa säädettyjen kustannusten korvaamiseen, rahoitusta koskevat enimmäismäärät ja määräajat mukaan luettuina;f) tarjouspyynnöissä noudatettavat yhdenmukaiset edellytykset, elintarvikkeisiin ja niiden luovutukseen sovellettavat edellytykset mukaan luettuina;g) säännökset hallinnollisista ja fyysisistä tarkastuksista, jotka jäsenvaltioiden on tehtävä;h) yhdenmukaiset säännökset, jotka koskevat maksumenettelyjä ja -määräaikoja sekä sääntöjenvastaisuuksien yhteydessä sovellettavia vähennyksiä, kirjanpitosäännökset ja jäsenvaltioiden välisiä siirtoja koskevat menettelyt, mukaan luettuna kuvaus tehtävistä, jotka asianomaisten kansallisten interventioelinten on hoidettava;i) yhdenmukaiset edellytykset 27 artiklan 9 kohdan täytäntöönpanemiseksi.”39.  Lisätään 184 artiklaan 9 kohta seuraavasti:"(9) viimeistään 31 päivänä joulukuuta 2014 Euroopan parlamentille ja neuvostolle kertomuksen 27 artiklassa säädetyn unionin vähävaraisimmille henkilöille suunnatun elintarvikkeiden jakeluohjelman soveltamisesta, ja tarvittaessa asianmukaiset ehdotukset."40.  Lisätään VII osan I lukuun 196 a ja 196 b artikla seuraavasti:"196 a artikla Delegoidut säädökset1. Siirretään komissiolle määräämättömäksi ajaksi valta antaa tässä asetuksessa tarkoitettuja delegoituja säädöksiä.Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.2. Euroopan parlamentti tai neuvosto voi milloin tahansa peruuttaa 1 kohdassa tarkoitetun säädösvallan siirron.Toimielin, joka on aloittanut sisäisen menettelyn päättääkseen, peruuttaako se säädösvallan siirron, pyrkii ilmoittamaan asiasta toiselle toimielimelle ja komissiolle kohtuullisessa ajassa ennen lopullisen päätöksen tekemistä sekä ilmoittaa samalla, mitä siirrettyä säädösvaltaa mahdollinen peruuttaminen koskee, ja mainitsee peruuttamisen syyt.Peruuttamispäätöksellä lopetetaan päätöksessä mainitun säädösvallan siirto. Päätös tulee voimaan joko välittömästi tai jonakin myöhempänä, siinä mainittuna päivänä. Päätös ei vaikuta aiemmin annettujen delegoitujen säädösten voimassaoloon. Se julkaistaan Euroopan unionin virallisessa lehdessä .3. Euroopan parlamentti tai neuvosto voi vastustaa delegoitua säädöstä kahden kuukauden kuluessa siitä, kun säädös on annettu tiedoksi. Euroopan parlamentin tai neuvoston aloitteesta määräaikaa pidennetään kuukaudella.Jos Euroopan parlamentti tai neuvosto ei ole määräajan päättyessä vastustanut delegoitua säädöstä, se julkaistaan Euroopan unionin virallisessa lehdessä ja se tulee voimaan siinä mainittuna päivänä.Delegoitu säädös julkaistaan Euroopan unionin virallisessa lehdessä , ja se voi tulla voimaan ennen kyseisen määräajan päättymistä, jos Euroopan parlamentti ja neuvosto ovat molemmat ilmoittaneet komissiolle aikomuksestaan olla vastustamatta säädöstä.Jos Euroopan parlamentti tai neuvosto vastustaa delegoitua säädöstä, se ei tule voimaan. Säädöstä vastustava toimielin esittää syyt, miksi se vastustaa delegoitua säädöstä.196 b artikla Täytäntöönpanosäädökset1. Kun komissio antaa tässä asetuksessa tarkoitettuja täytäntöönpanosäädöksiä, sovelletaan Euroopan parlamentin ja neuvoston asetuksen (EU) N:o [XXX/XXXX] [X] artiklassa säädettyä menettelyä.2. Komissiota avustaa neuvoston asetuksen (EY) N:o 1234/2007 195 artiklalla perustettu maatalouden yhteisen markkinajärjestelyn hallintokomitea.”2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty […]Euroopan parlamentin puolesta Neuvoston puolestaRAHOITUSSELVITYS | Fichefin/478963rev2 (FB/nh) 6.5.2011.1 |PÄIVÄYS: 27.9.2011 |1. | BUDJETTIKOHTA: 05 02 04 01 | MÄÄRÄRAHAT: 500 milj. € - talousarvio 2011 500 milj. € - talousarvioehd. 2012 |2. | TOIMENPITEEN NIMI: Muutettu ehdotus – Euroopan parlamentin ja neuvoston asetus neuvoston asetuksen (EY) N:o 1290/2005 ja neuvoston asetuksen (EY) N:o 1234/2007 muuttamisesta unionin vähävaraisimmille henkilöille suunnatun elintarvikkeiden jakelun osalta |3. | OIKEUSPERUSTA: Euroopan unionin toiminnasta tehdyn sopimuksen 42 artikla, 43 artiklan 2 kohta ja 175 artiklan 3 kohta. |4. | TAVOITTEET: Ehdotettujen sääntöjen tavoitteena on panna täytäntöön unionin vähävaraisimmille henkilöille suunnatun elintarvikkeiden jakeluohjelman uudet säännökset |5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAIN-HOITOVUOSI (milj. euroa) | SEURAAVA VARAINHOITO-VUOSI (milj. euroa) |5.0 | MENOT - EU:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ | 500 | - | - |5.1 | TULOT - EU:N OMAT VARAT (MAKSUT/TULLIT) - KANSALLISELLA TASOLLA | - | - | - |2010 | 2011 | 2012 | 2013 |5.0.1 | MENOARVIO | 500 | 500 |5.1.1 | TULOARVIO | - | - | - | - |5.2 | LASKUTAPA: - |6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/ EI |6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/ EI |6.2 | LISÄTALOUSARVION TARVE | KYLLÄ/ EI |6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/ EI |HUOMAUTUKSIA: Ehdotuksen mukaan rahoituksen vuotuinen enimmäismäärä on 500 miljoonaa euroa. |[1] EUVL C […], […], s. […].[2] XX[3] EUVL C […], […], s. […].[4] EYVL L 352, 15.12.1987, s. 1.[5] EUVL L 299, 16.11.2007, s. 1.[6] EUVL C 293 E, 2.12.2006, s. 170.[7] EUVL L 209, 11.8.2005, s. 1.